Magyar Narancs - Sport - Foci-vb: Pályamunkások
Foci-vb: Pályamunkások
Képzeljük el, és mért pont ezt ne képzelhetnénk, hogy mégis lesz vébé: a lapzárta pillanatában ugyanis még bármi lehet; például az, hogy az Air France-pilóták cakompakk elsztrájkolják az egészet, a sebtiben felavatott gyepeket eurokompatíbilis lábasjószágok rendelkezésére bocsátják, a tévé meg az ukrán tekebajnokságot adja helyette, lassításban nézhetjük végig negyvenhétszer, amint Popovalenkov a Donbasszból elgördíti legendás kilencesét, hat bábu, két néző meg valami hivatalos személy.
De hátha mégis lesz vébé: a francia kormány szeret beleavatkozni a dolgokba, isten neki, emeli a pilóták fizetését, legfeljebb szomorúbb lesz a családjuk, ha lezuhannak, mi az a francia kormánynak. A francia kormány már így is ölt bele jócskán a vébébe, országuk sokadik felvirágzását remélik az eseménysorozattól, minden jelek szerint: a vb hivatalos honlapján (www.france98.com), amibe valami ördöngös designernek köszönhetően nehezebb belelépni, mint ugyanabba a folyóba másodszor, két-három egérkattintáson belül eljuthatunk a brazil csatársortól a Boucicault utcai kisbefektetés árlistájáig, mely utóbbi egyébként kétségkívül van annyira kedvező, mint az előbbi.
Szóval mért ne lenne vébé?
lesz, szebb is, és sokkal igazságosabb, mint korábban bármelyik. Nagyobb, mert 32 nemzet verseng a kupáért és a nyomában várható kisbefektetésekért. Holott ez hülyeség, a focit klubcsapatok játsszák, ami a vébén folyik, az jobbára maximum labdarúgásként definiálható. A klubcsapatok városrészek, néha egész városok spontán emberi közösségeihez tartoznak, olyanokhoz tehát, amikkel az ember tényleg tudja azonosítani magát. Nemzetben csak fantáziaszűkületben fetrengő politikusok és segédértelmiségiek, valamint a velük szövetséges proletariátus legjobbjai gondolkoznak, és négyévenként a sportvezetők és kommentátorok.
Bár kétségtelen, hogy ebből a szempontból is vannak érdekességei a ránk váró heteknek, bár amióta a tömegtájékoztatás élő, egyenes közvetítésre képes úgyszólván bármelyik lövészárok-háborúból, az igazi ínyencek ezekhez fordulnak, ha nemzetek közti vetélkedőre szottyan kedvük. De azért egy ilyen vébé se rossz. Az idein úgyszólván valamennyi jelentős futballnemzet képviselteti magát, nem is beszélve a sportág helótáiról, az üstökös Norvégiától a fortyogó Dél-Afrikáig, az adaptáció japán virtuózaitól a valóság legtöbb elemére össztársadalmi szinten fittyet hányó Jamaicáig. Jelen lesz Dél-Korea: ettől a válogatottól sokat talán nem érdemes várni, legfeljebb azt az élményt, amelyet a magyar tévékommentátorok nyújtanak majd a játékosok megnevezésekor, midőn valamelyik meccsüket közvetíti az elárvult MTV Rt.
lesz, mert az új stadionok építészeti remekművek, különös tekintettel a saint-denis-ire, ahol a döntőt játsszák majd. Igaz, ´90-ben Olaszországban is építészeti remekművek adtak otthont olyan meccseknek, amelyeken a partjelzők szakmai önéletrajza volt a legizgalmasabb, nem is beszélve a 94-es vébéről, ahol az építészet vívmányait a technikáéi váltották fel. Bizonyára minden kedves néző örökre a szívébe zárta a motoros hordágyat, amely időnként begördült a gyepre, hogy tetszés szerint válogasson az ott ténfergő gyalogosok között.
Szebb lesz ez a vébé minden korábbinál, mert vannak csapatok, régi kedvenceink, amelyek úgyszólván változatlan felállásban vágnak neki az új kalandnak. Kelet-Európa például jobbára nagy öregjeivel képviselteti magát, azokkal, akik az évtized elején szétrajzottak Nyugat-Európába, mostanra azonban vagy megtértek őseik földjére, vagy az arra sok tekintetben emlékeztető török A ligát járják be kísértetekként. Újra láthatjuk korábbi legendás meccsek hőseit, Hagit, Sztojcskovot, ismét közöttünk jár-kel, rúg labdát, valamint barátot s ellent egyaránt a baljós tekintetű Ivanov; de itt lesz Higuita, a kolumbiai clown-kapus, aki merész kirohanásaival szédítette rajongóit, míg végül egy ilyen akció során a kameruni Milla, isten nagybácsikája vidékről, majmot nem csinált belőle.
És akkor nem szóltunk még a felívelő pályájú csillagokról, már azokról, akik lapzártáig még képben vannak, elkerülve a szövetségi kapitánya által anyjába hazaküldött Gascoigne vagy a sérülés miatt távol maradó Romario és Peruzzi sorsát. Nem szóltunk róluk, holott lehet, hogy az elkövetkező hetekben ők hitetik el velünk, hogy élni mégiscsak érdemes: Mijatovic, aki úgy kering fél méterre a pálya felett, mint holmi örökösen lecsapni kész ragadozó madár; Roberto Carlos, aki kanyarban is tud szabadot rúgni; Raúl, aki balerinaként szökell át a térfélnyi védőn, bár ha balerina akkorát tudna rúgni, az operaházi próbatermek ablakán lépten-nyomon koreográfusok hussannának keresztül; a gyógyíthatatlanul kistisztviselő külsejű Ronald De Boer, akinek mindig jut ideje egy csel és egy lerúgás közt bocsánatkérő arckifejezést ölteni, vagy a külsejével derékba tört pályájú verőlegényt idéző Ravanelli, hogy a rajzfilmfigurából realizálódott holland kapust, van der Saart se hagyjuk említetlenül a kedvencek felsorolásakor.
Ám mindez csak körítés vagy előétel: a lényeg, ha van ilyen egyáltalán,
Az utolsó két vébén ilyen nem volt. ´86-ban Maradona volt isten futballal kapcsolatos szándékainak letéteményese, ´82-ben a méltatlanul elfelejtett Socrates, előtte Cruyff, korábban Pelé; ma ezé a lapátfogú, brazil nyikhajé a cím és vele a felelősség, melyhez, az Inter-Lazio meccset véve alapul, úgy tűnik, felnőtt. Ronaldo labdakezeléséhez képest a fizika eddig felfedezett törvényei puszta lábjegyzetben ha megemlített alternatívának tetszenek, tempója láttán Dedalonért kiáltana a szavannák gepárdja, hajlékonyságát a tubifexek is megirigyelhetnék. Ha kétkedni volna merszünk afelett, hogy azok a brit járókelők, akik annak idején a focit kitalálták, ha tévedésből is, de az emberiség tudatalattijának mélyén szunnyadó démonokat szabadítottak fel, majd szerveztek intézményes keretek közé; nos, ha volna pofánk nem hinni ebben, vessünk egy pillantást Ronaldóra, amint a térde magasságában cikázó labdát küldi ide-oda, sokszor pusztán pillantása erejével; s ha láttuk, amint láthattuk, piruljunk is el legott.
És a döntőig maradjunk is így. Azt aztán megnyerik majd a németek vagy mások, lehet csomagolni, illetve helyi szinten tévét kikapcsolni, hitvesre és geopolitikai valóságra hosszú hetek után első pillantást vetni, válóper, illetve sebtiben történő kivándorlás gondolatával kacérkodni, aztán az újabb négy év, hiszen itt van az, hamarabb, mint szeretnénk, kivárása mellett dönteni.
VI. 10. 17.30 Saint-Denis Brazília-Skócia
VI. 10. 21.00 Montpellier Marokkó-Norvégia
VI. 16. 17.30 Bordeaux Skócia-Norvégia
VI. 16. 21.00 Nantes Brazília-Marokkó
VI. 23. 21.00 Marseille Brazília-Norvégia
VI. 23. 21.00 Saint-Étienne Skócia-Marokkó
VI. 11. 17.30 Bordeaux Olaszország-Chile
VI. 11. 21.00 Toulouse Kamerun-Ausztria
VI. 17. 17.30 Saint-Étienne Chile-Ausztria
VI. 17. 21.00 Montpellier Olaszország-Kamerun
VI. 23. 16.00 Saint-Denis Olaszország-Ausztria
VI. 23. 16.00 Nantes Chile-Kamerun
VI. 12. 17.30 Lens Szaúd-Arábia-Dánia
VI. 12. 21.00 Marseille Franciaország-Dél-Afrika
VI. 18. 17.30 Toulouse Dél-Afrika-Dánia
VI. 18. 21.00 Saint-Denis Franciaország-Szaúd-Arábia
VI. 24. 16.00 Lyon Franciaország-Dánia
VI. 24. 16.00 Bordeaux Dél-Afrika-Szaúd-Arábia
VI. 12. 14.30 Montpellier Paraguay-Bulgária
VI. 13. 14.30 Nantes Spanyolország-Nigéria
VI. 19. 17.30 Párizs Nigéria-Bulgária
VI. 19. 21.00 Saint-Étienne Spanyolország-Paraguay
VI. 24. 16.00 Lens Spanyolország-Bulgária
VI. 24. 16.00 Toulouse Nigéria-Paraguay
VI. 13. 17.30 Lyon Dél-Korea-Mexikó
VI. 13. 21.00 Saint-Denis Hollandia-Belgium
VI. 20. 21.00 Marseille Hollandia-Dél-Korea
VI. 20. 17.30 Bordeaux Belgium-Mexikó
VI. 25. 16.00 Saint-Étienne Hollandia-Mexikó
VI. 25. 16.00 Párizs Belgium-Dél-Korea
VI. 14. 17.30 Saint-Étienne Jugoszlávia-Irán
VI. 15. 21.00 Párizs Németország-Egyesült Államok
VI. 21. 14.30 Lens Németország-Jugoszlávia
VI. 21. 21.00 Lyon Egyesült Államok-Irán
VI. 25. 21.00 Montpellier Németország-Irán
VI. 25. 21.00 Nantes Egyesült Államok-Jugoszlávia
VI. 15. 14.30 Marseille Anglia-Tunézia
VI. 15. 17.30 Lyon Románia-KolumbiaVI. 22. 21.00 Toulouse Románia-Anglia
VI. 22. 17.30 Montpellier Kolumbia-Tunézia
VI. 26. 21.00 Saint-Denis Románia-Tunézia
VI. 26. 21.00 Lens Kolumbia-Anglia
VI. 14. 14.30 Toulouse Argentína-Japán
VI. 14. 21.00 Lens Jamaica-Horvátország
VI. 20. 14.30 Nantes Japán-Horvátország
VI. 21. 17.30 Párizs Argentína-Jamaica
VI. 26. 16.00 Bordeaux Argentína-Horvátország
VI. 26. 16.00 Lyon Japán-Jamaica
VI. 27. 16.30 Marseille B csoport 1. helyezettje-A csoport 2. helyezettje (2-es mérkőzés)
VI. 27. 21.00 Párizs A/1.-B/2. (1-es mérkőzés)
VI. 28. 16.30 Lens C/1.-D/2. (3-as mérkőzés)
VI. 28. 21.00 Saint-Denis D/1.-C/2. (4-es mérkőzés)
VI. 29. 16.30 Montpellier F/1.-E/2. (6-os mérkőzés)
VI. 29. 21.00 Toulouse E/1.-F/2. (5-ös mérkőzés)
VI. 30. 16.30. Bordeaux G/1.-H/2. (7-es mérkőzés)
VI. 30. 21.00 Saint-Étienne H/1.-G/2. (8-as mérkőzés)
VII. 3. 16.30 Saint-Denis 2-es mérkőzés győztese-3-as mérkőzés
győztese (B mérkőzés)
VII. 3. 21.00 Nantes 1-es mérkőzés győztese-4-es mérkőzés
győztese (A mérkőzés)
VII. 4. 16.30 Marseille 5-ös mérkőzés győztese-8-as mérkőzés
győztese (C mérkőzés)
VII. 4. 21.00 Lyon 6-os mérkőzés győztese-7-es mérkőzés
győztese (D mérkőzés)
VII. 7. 21.00 Marseille A mérkőzés győztese-C mérkőzés
győztese (I. elődöntő)
VII. 8. 21.00 Saint-Denis B mérkőzés győztese-D mérkőzés
győztese (II. elődöntő)
VII. 11. 21.00 Párizs I. elődöntő vesztese-II. elődöntő
VII. 12. 21.00 Saint-Denis I. elődöntő győztese-II. elődöntő győztese